עבודת הקרבנות/סדר הפייסין (ב)


לה
אחר העלאת הב׳ גיזרי עצים היה הממונה עם הכהנים באים ללשכת הגזית לעשות פייס ב׳ ובזה הפייס זכו בה י״ג כהנים כסדר עמידתן:

ביאורים

לו
אמר להם הממונה בואו והפיסו וזה שיצא בפיי ראשון הוא שוחט תמיד של שחר והשני העומד בצדו הוא מקבל את דם התמיד והוא זורקו והג׳ הסמוך לשני מדשן את המזבח הפנימי שהוא מזבח הקטורת והרביעי שבצדו מדשן את המנורה ומטיב את הנרות והחמישי מעלה ראש התמיד ורגל הימיני לכבש המזבח והשישי מעלה שתי הידים. והשביעי מעלה העוקץ והרגל השמאלי והשמיני מעלה החזה והגרה והתשיעי מעלה שתי הדפנות והעשירי מעלה הקרבים והאחד עשר מעלה סלת הנסכים והשנים עשר מעלה החביתין והשלשה עשר מעלה היין של נסכים. כדכתיב (ויקרא) והקריב הכהן את הכל והקטיר המזבחה זו הולכת אברים לכבש: (ועיין יומא שם כ״ז רמב״ם פ״ד הל״ו מהל׳ תמידין):

ביאורים